A fost scandal într-un local din Bibești. O angajată a societății ar fi fost agresată de un bărbat, după ce aceasta l-a pârât, la soție, că joacă la jocurile de noroc.
"La data de 5 martie a.c., polițiști din cadrul Secției 6 Poliție Rurală Târgu Cărbunești au fost sesizaţi de o femeie, din comuna Săulești, cu privire la faptul că are un conflict cu un vecin.
Cu ocazia deplasării la fața locului, polițiștii au stabilit faptul că, în timp ce se afla pe terasa unui local de alimentație publică, din localitatea Bibești, comuna Săulești, femeia de 56 de ani ar fi fost agresată fizic, de un localnic, în vârstă de 64 de ani, pe motiv că aceasta ar fi sunat-o pe soția sa, informând-o că bărbatul joacă la jocurile de noroc. Victima nu prezenta urme vizibile de violență și nu a avut nevoie de intervenția ambulanței pentru acordarea de îngrijiri medicale", a transmis IPJ Gorj.
În cauză s-a întocmit dosar penal sub aspectul săvârşirii infracţiunii de lovire sau alte violențe.